Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. KUNSILL TAL-UNJONI EWROPEA MT Brussell, 25 ta' Mejju 2009 10284/09 (Presse 154) (OR. en) Dikjarazzjoni konġunta Stati Uniti-UE dwar il-Ġeorġja L-Istati Uniti u l-Unjoni Ewropea jħeġġu lill-gvern u l-oppożizzjoni tal-Ġeorġja biex itemmu l-istaġnar attwali fit-toroq u jibdew negozjati minnufih u mingħajr prekondizzjonijiet dwar programm ġdid ta' riformi biex tiġi stimolata d-demokrazija fil-Ġeorġja. Aħna nappellaw lill-Ġeorġjani kollha jirrispettaw l-istat tad-dritt, jirrispettaw il-Kostituzzjoni tal-Ġeorġja, jevitaw il-vjolenza, u jonoraw id-dritt ta' protesta paċifika. L-Unjoni Ewropa u l-Istati Uniti jwegħdu l-appoġġ sħiħ tagħhom għal tali sforzi kollha mmirati lejn it-tisħiħ tal-libertà u l-prosperità demokratika tal-Ġeorġja, u ntennu l-appoġġ sod tagħna għall-indipendenza u l-integrità territorjali tal-Ġeorġja.